Јован Првановић
Јован М. Првановић (Параћин, 1881 — Мељине, 1925) био је пуковник Југословенске војске, учесник балканских ратова и Првог светског рата. Рањаван више пута у периоду од 1915. до 1918. Преминуо на дужности члана штаба команде Боке Которске, сахрањен у Нишу.

Живот 
Јован М Првановић, рођен је 10. септембар 1881. године у Параћину, од оца Милана и мајке Марије, као једино од четворо деце, поред три сестре: Вукосаве, Косе и Јованке. По завршетку шестог разреда Гимназије у Београду, ступио је у војску 1. новембра 1900. године. Војну школу завршио је као питомац 34. класе Ниже Војне академије у Београду.

Као пешадијски поручник по одобрење за женидбу 1911. године ступио је у брак 1914. године са Браниславом Мариновић, ћерком Чедомира Мариновића, бившег адвоката из Ниша.

Преминуо је 18. јула 1925. године у Војној болници у Мељинама. Сахрањен је у Нишу на Градском (сада старом) гробљу.

Учешће у ратовима 
Према подацима из персоналног листа Јован Првановић је учествовао у следећим ратовима:
Балкански ратови (1912—1913)
У Првом балканском рату од 1912 до 1913. године; био је на правцу операција: Граница—Бујановац—Прешево—Куманово— Бакарно гувно—Крстач—Битољ —– Дебар

У Другом балканском рату 1913: био је на правцу ушће Злетовске реке—Крива Лакавица—Штип—Грленски положаји (почевши од реке Драгобраште).
 Први светски рат (1914-1918)
У првим годинама рат 1914—1915. године; био је на правцу операција: Лозница—Курјачица—Лешница—Крупањ— Бастав—Гучево

На Солунском фронту био је на правцу; Воштаране—Забрдане—Горничево—Островско језеро (планина Малка Ниџе)—Кајмакчалан—Кочубеј—Флока—Браздаста и Рововска коса—Чуке—Ивен—Ивенска греда—Соко

Као командир чете, Првановић је у овим ратовима увек био у првим борбеним редовима. У себи је носио одговорност за своје војнике и за ревносно испуњавање дужности. Код њега узмицање и повлачење није постојало, а као командир и стратег имао је способност да процени могућности и ризике одлука које је донесио у току борби.

Каријера 
Напредовање у служби
У служби је редовно напредовао од чина каплара до чина пуковнмика.

У подофицирске чинове произведен је у; чин каплара произведен је 1. маја 1901. године, поднаредника 28. фебруара 1903. године, наредника јула 1904. године.

У ниже официрске чинове произведен је у; потпоручника 27. августа 1905. године, поручника 29. јула 1909. године, капетана II класе 24. октобра 1912. године, капетана I класе 30. новембра 1913. године,

У више официрске чинове произведен је у; чин мајора 1. октобра 1915. године, потпуковника 14. октобра 1920. године и пуковника 14. октобра 1924. године.

Дужности у војсци
Дужности на којима се налазио током свог радног века:
 1. септембар 1906 — 5. децембар 1908.- водник XI пешадијског пука
 15. децембар 1908 — 30. април 1911.- на служби у окружној команди -
 30.4.19115 — 17.9.1912.- водник у II пешадијском пуку
 17. септембар 1912 — 21. децембар 1913.- командир 4. чете, 4. батаљонау II пешадијском пуку
 21. децембар 1913 — 30. јул 1914.- командир 5. чете Граничне трупе
 30. јул 1914 — 2. децембар 1914. - командир 5. чете Граничне трупе и командир 1. чете 2. батаљона VI пешадијског пука II. позива
 2. децембар 1914 — 17. октобар 1915.- командир 5. чете Граничне трупе
 17. октобар 1915 — 18. новембар 1915. – командант 4.батаљона VIII пука II. позива,
 18. новембар 1915 — 17. март 1916. – командант 3. батаљона VII пука I. позива
 17. март 1916 — 17. септембар 1916. – командир чете у VII пешадијском пуку
 17. септембар 1916 - јануар 1918. – заступник команданта 2. батаљона VII пука I. позива
 28. март 1918 — до 6. децембар 1919. – командант 2. одсека Граничне трупе
 6. децембар 1919. на служби у Ђенералштабном одсеку Моравске дивизијске области за ађутантске послове
 21. јул 1921. – командант 3. батаљона XXIII пешадијског пука
 5. септембар 1921. — на служби у штабу Моравске дивизијске области
 23. март 1922.- постваљен је за команданта батаљона III пешадијског пука
 14. јул 1924. - разрешен је дужности и стављен на расположење министру војске и морнарице
 12. март 1924. - на служби у штабу III пешадијског пука.
 15. октобар 1924. - на служби у канцеларији пиротског војног округа
 29. април 1925. - на служби у штабу команде Боке Которске
 18.јул 1925. године - преминуо у у Војној болници у Мељинама на дужности, у штабу команде Боке которске у Боки которској.

Извори

Литература 
 Бојана Нешић, Писма из рата Јована М. Првановића, Зборник Народног музеја Ниш број. 24 (2016).

Рођени 1881.
Умрли 1925.
Параћинци
Српске војсковође у Првом светском рату
Сахрањени у Нишу